หลังมีเพศสัมพันธ์วันเดียวแบบป้องกัน(ใส่ถุง ไม่รั่ว ไม่แตก) มีมูกใสๆไหลออกมา1-2วัน หลังจากนั้นตกขาวตลอด ประมาณ1สัปดาห์ มีอาการปวดหลัง ปวดท้องน้อย เครียดมากค่ะ ประจำเดือนก็เลื่อนมา2-3วันแล้วค่ะ มีโอกาสตั้งครรภ์ไหมคะ
สวัสดีค่ะ การใช้ถุงยางอนามัยนั้น จะมีโอกาสตั้งครรภ์ได้ตั้งแต่ 2%-18%สำหรับอาการตกขาว หากเป็นมูกใสๆ ไม่มีกลิ่นเหม็นผิดปกติ ไม่มีแสบหรือคันช่องคลอด ก็ถือว่าปกติดีค่ะ การมีตกขาว ปวดหลัง ปวดท้องน้อย อาจเป็นอาการก่อนการมีประจำเดือนมาก็ได้ค่ะในเบื้องต้น หากกังวล อาจลองตรวจหาการตั้งครรภ์ดูค่ะ หากตรวจไม่พบก็ให้รอประจำเดือนไปอีกซักระยะค่ะ ซึ่งสาเหตุอื่นๆ ที่ทำให้ประจำเดือนมาช้าได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น